CELEX: 32021D1801
Language: bg
Date: 2021-10-11 00:00:00
Title: Решение за изпълнение (ЕС) 2021/1801 на Комисията от 11 октомври 2021 година за изменение на Решение за изпълнение (ЕС) 2019/1616 по отношение на хармонизираните стандарти за метални промишлени тръбопроводи, свързване с болтове и гайки на фланци и техните съединения, както и на парни котли от неръждаема стомана

12.10.2021   
               
               
                  BG
               
               
                  Официален вестник на Европейския съюз
               
               
                  L 361/53
               
            
         РЕШЕНИЕ ЗА ИЗПЪЛНЕНИЕ (ЕС) 2021/1801 НА КОМИСИЯТА
         от 11 октомври 2021 година
         за изменение на Решение за изпълнение (ЕС) 2019/1616 по отношение на хармонизираните стандарти за метални промишлени тръбопроводи, свързване с болтове и гайки на фланци и техните съединения, както и на парни котли от неръждаема стомана
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 12 от Директива 2014/68/ЕС на Европейския парламент и на Съвета (2) по презумпция се приема, че съоръженията под налягане или функционалните групи, посочени в член 4, параграфи 1 и 2 от въпросната директива, които съответстват на хармонизираните стандарти или части от тях, данните за които са били публикувани в Официален вестник на Европейския съюз, съответстват на установените в приложение I към същата директива съществени изисквания, обхванати от тези стандарти или части от тях.
                  
               
                     (2)
                  
                  
                     С писмо M/071 от 1 август 1994 г. Комисията отправи искане към Европейския комитет по стандартизация (CEN) за изготвяне, във връзка със съоръженията под налягане, свързани с продукта стандарти и стандарти с хоризонтален характер в подкрепа на Директива 97/23/ЕО на Европейския парламент и на Съвета (3). Посочената директива беше заменена с Директива 2014/68/ЕС, без да се променят съществените изисквания за безопасност, посочени в приложение I към Директива 97/23/ЕО.
                  
               
                     (3)
                  
                  
                     Въз основа на искането от писмо M/071 и с цел да се отрази съвременното равнище на техниката, CEN преработи и измени някои от съществуващите хармонизирани стандарти. По-конкретно CEN преразгледа хармонизиран стандарт EN 1515-4:2009, което доведе до приемане на хармонизиран стандарт EN 1515-4:2021 за свързването с болтове и гайки на фланци и техните съединения; CEN преразгледа и хармонизиран стандарт EN 14222:2003, което доведе до приемане на хармонизиран стандарт EN 14222:2021 за парните котли от неръждаема стомана.
                  
               
                     (4)
                  
                  
                     Освен това CEN измени хармонизиран стандарт EN 13480-3:2017 за метални промишлени тръбопроводи.
                  
               
                     (5)
                  
                  
                     Комисията, съвместно със CEN, направи оценка на това дали стандартите относно оборудването под налягане, така както са изменени или преработени от CEN, са в съответствие с искане M/071.
                  
               
                     (6)
                  
                  
                     Стандартите относно оборудването под налягане, така както са изменени или преработени от CEN, отговарят на изискванията, които те имат за цел да обхванат и които са посочени в приложение I към Директива 2014/68/ЕС. Поради това е целесъобразно данните за тези стандарти да се публикуват в Официален вестник на Европейския съюз.
                     
                  
               
                     (7)
                  
                  
                     Предстои публикуване на данни за изменени или преразгледани версии на стандарти EN 1515-4:2009, EN 14222:2003 и EN 13480-3:2017. Поради това е необходимо да се оттеглят от Официален вестник на Европейския съюз (4) данните на стандарти EN 1515-4:2009 и EN 14222:2003.
                  
               
                     (8)
                  
                  
                     За да се даде достатъчно време на производителите да адаптират своите продукти към изменените или преразгледаните версии на хармонизираните стандарти за свързването с болтове и гайки на фланци и техните съединения и за парните котли от неръждаема стомана, е необходимо да се отложи оттеглянето на позоваванията на тези стандарти.
                  
               
                     (9)
                  
                  
                     В приложение I към Решение за изпълнение (ЕС) 2019/1616 на Комисията (5) са изброени данните на хармонизираните стандарти, изготвени в подкрепа на Директива 2014/68/ЕС. Данните за хармонизираните стандарти EN 1515-4:2021 и EN 14222:2021 следва да бъдат включени в посоченото приложение.
                  
               
                     (10)
                  
                  
                     В приложение II към Решение за изпълнение (ЕС) 2019/1616 са изброени данните на хармонизираните стандарти, изготвени в подкрепа на Директива 2014/68/ЕС, които са премахнати от Официален вестник на Европейския съюз. Данните за хармонизираните стандарти EN 1515-4:2009 и EN 14222:2003 следва да бъдат включени в посоченото приложение.
                  
               
                     (11)
                  
                  
                     Данните за хармонизиран стандарт EN 13480-3:2017 и данните за неговите изменения EN 13480-3:2017/A2:2020 и EN 13480-3:2017/A3:2020 са включени в приложение I към Решение за изпълнение (ЕС) 2019/1616. Стандарт EN 13480-3:2017 е изменен допълнително. Целесъобразно е да се замени съответното вписване в горепосоченото приложение, като се добавят данните на изменение EN 13480-3:2017/A1:2021.
                  
               
                     (12)
                  
                  
                     Поради това Решение за изпълнение (ЕС) 2019/1616 следва да бъде съответно изменено.
                  
               
                     (13)
                  
                  
                     Съответствието с даден хармонизиран стандарт осигурява презумпция за съответствие със съществените изисквания в дадена област, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение за изпълнение (ЕС) 2019/1616 се изменя, както следва:
            
                        1)
                     
                     
                        приложение I се изменя в съответствие с приложение I към настоящото решение;
                     
                  
                        2)
                     
                     
                        приложение II се изменя в съответствие с приложение II към настоящото решение.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 11 октомври 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2014/68/ЕС на Европейския парламент и на Съвета от 15 май 2014 г. за хармонизиране на законодателствата на държавите членки за предоставяне на пазара на съоръжения под налягане (ОВ L 189, 27.6.2014 г., стр. 164);
         
            (3)  Директива 97/23/ЕО на Европейския парламент и на Съвета от 29 май 1997 г. относно сближаване на законодателствата на държавите членки във връзка със съоръженията под налягане (ОВ L 181, 9.7.1997 г., стр. 1).
         
            (4)  ОВ C 326, 14.9.2018 г., стp. 94.
         
            (5)  Решение за изпълнение (ЕС) 2019/1616 на Комисията от 27 септември 2019 г. относно проекта за хармонизирани стандарти за съоръженията под налягане в подкрепа на Директива 2014/68/ЕС на Европейския парламент и на Съвета (ОВ L 250, 30.9.2019 г., стр. 95).
      
      
         
            ПРИЛОЖЕНИЕ I
            Приложение I се изменя, както следва:
            
                        (1)
                     
                     
                        вписване № 29 се заменя със следното:
                        
                                    №
                                 
                                 
                                    Данни за стандарта
                                 
                              
                                    „29.
                                 
                                 
                                    EN 13480-3:2017
                                    Метални промишлени тръбопроводи. Част 3: Проектиране и изчисляване
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021“;
                                 
                              
                  
                        (2)
                     
                     
                        добавят се следните вписвания:
                        
                                    №
                                 
                                 
                                    Данни за стандарта
                                 
                              
                                    „40.
                                 
                                 
                                    EN 1515-4:2021
                                    Фланци и техните съединения. Свързване с болтове и гайки. Част 4: Избор на свързване с болтове и гайки за съоръжения, обект на Директива 2014/68/ЕС за съоръжения под налягане
                                 
                              
                                    41.
                                 
                                 
                                    EN 14222:2021
                                    Парни котли от неръждаема стомана“.
                                 
                              
                  
      
      
         
            ПРИЛОЖЕНИЕ II
            В приложение II се добавят следните вписвания:
            
               
                           №
                        
                        
                           Данни за стандарта
                        
                        
                           Дата на оттеглянето
                        
                     
                           „38.
                        
                        
                           EN 1515-4:2009
                           Фланци и техните съединения. Свързване с болтове и гайки. Част 4: Избор на свързване с болтове и гайки за съоръжения, обект на Директива 97/23/ЕО за съоръжения под налягане
                        
                        
                           12 април 2023 г.
                        
                     
                           39.
                        
                        
                           EN 14222:2003 Кожухотръбни котли от неръждаема стомана
                        
                        
                           12 април 2023 г.“